section_heading: Festivalska proljeća
paragraph_text: Imao je sve ono što krasi jedan festival lakih nota: aplauz i zvižduk publike, nagrade, mućke, lažni glamur, kolegijalna ogovaranja, scenografske eksperimente i kikseve, a prije svega zanimljive pjesme s kvalitetnim domaćim izvođačima iz cijele bivše Jugoslavije. Od 1967. održan je 21 put (od 1967. do 1983., te 1987. i 1988.), te dva puta u samostalnoj Bosni i Hercegovini (1994. i 1999.). Posljednji Šlager sezone 1999. bio je ujedno i Nacionalni izbor pjesme predstavnice Bosne i Hercegovine na Pjesmi Eurovizije. Organizatori ovog festivala su voljeli eksperimentirati, pa su 1980., kada se predsjednik Tito, borio za život, VŠS organizirali za kućnu atmosferu, pred malim ekranima, a ne pred publikom.